CELEX: 32008D0755
Language: hu
Date: 2008-09-24 00:00:00
Title: 2008/755/EK: A Bizottság határozata ( 2008. szeptember 24. ) az állatbetegségek kódolt formájának és bejelentésük kódjainak a 82/894/EGK tanácsi irányelvnek megfelelően történő meghatározásáról szóló 2005/176/EK határozat módosításáról (az értesítés a C(2008) 5175. számú dokumentummal történt) (EGT-vonatkozású szöveg)

26.9.2008   
            
            
               HU
            
            
               Az Európai Unió Hivatalos Lapja
            
            
               L 258/72
            
         
      A BIZOTTSÁG HATÁROZATA
   
   (2008. szeptember 24.)
   az állatbetegségek kódolt formájának és bejelentésük kódjainak a 82/894/EGK tanácsi irányelvnek megfelelően történő meghatározásáról szóló 2005/176/EK határozat módosításáról
   (az értesítés a C(2008) 5175. számú dokumentummal történt)
   (EGT-vonatkozású szöveg)
   (2008/755/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre (1) és különösen annak 5. cikke (1) bekezdésére,
   mivel:
   
               (1)
            
            
               A 82/894/EGK irányelv az I. mellékletben szereplő állatbetegségek előfordulásának bejelentéséről szól.
            
         
               (2)
            
            
               A 2005/176/EK bizottsági határozat (2) megállapítja az állatbetegségeknek a 82/894/EGK irányelv szerinti bejelentésére szolgáló kódolt formát és kódokat. Az említett határozat V. melléklete felsorolja a betegségek kódjait, a X/01., X/03., X/09., X/11., X/12. és X/16. melléklet pedig felsorolja a Németországban, Olaszországban, Dániában, Spanyolországban, Portugáliában és Svédországban található állat-egészségügyi régiókat.
            
         
               (3)
            
            
               A 2008/650/EK bizottsági határozat (3) által módosított 82/894/EGK irányelv I. mellékletében szereplő jegyzéket nemrégiben frissítették úgy, hogy a 2006/88/EK tanácsi irányelv (4) IV. melléklete II. részében szereplő, halakat érintő egyes betegségeket beemeltek e jegyzékbe, a Tescheni betegséget (fertőző sertésbénulás) pedig, amelynek esetében a 92/119/EGK tanácsi irányelv (5) értelmében már nem áll fenn bejelentési kötelezettség, törölték a jegyzékből.
            
         
               (4)
            
            
               Annak érdekében, hogy különbséget lehessen tenni az afrikai sertéspestis vaddisznónál való előfordulásának bejelentése, illetve ugyanezen betegség házisertésnél történő előfordulásának bejelentése között, e két előfordulás-típusra különböző kódokat kell adni.
            
         
               (5)
            
            
               Ezért módosítani kell a 2005/176/EK határozat V. mellékletében megállapított betegségkód-jegyzéket.
            
         
               (6)
            
            
               Németország, Olaszország, Dánia, Spanyolország, Portugália és Svédország kiigazították állat-egészségügyi régióik nevét és határait. E régiók kiigazítása érinti az állatbetegségek közösségi bejelentő rendszerét. A rendszerben jelenleg szereplő régiók helyébe ezért az új régióknak kell lépniük. Ezért helyénvaló a 2005/176/EK határozat X/01., X/03., X/09., X/11., X/12. és X/16. mellékletét ennek megfelelően módosítani.
            
         
               (7)
            
            
               A 2005/176/EK határozatot ezért ennek megfelelően módosítani kell.
            
         
               (8)
            
            
               Az átadott információ bizalmasságának megóvása érdekében e határozat mellékletei az Európai Unió Hivatalos Lapjában nem tehetők közzé.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/176/EK határozat az alábbiak szerint módosul:
   
               1.
            
            
               Az V. melléklet helyébe e határozat I. mellékletének szövege lép.
            
         
               2.
            
            
               A X/01. melléklet helyébe e határozat II. mellékletének szövege lép.
            
         
               3.
            
            
               A X/03. melléklet helyébe e határozat III. mellékletének szövege lép.
            
         
               4.
            
            
               A X/09. melléklet helyébe e határozat IV. mellékletének szövege lép.
            
         
               5.
            
            
               A X/11. melléklet helyébe e határozat V. mellékletének szövege lép.
            
         
               6.
            
            
               A X/12. melléklet helyébe e határozat VI. mellékletének szövege lép.
            
         
               7.
            
            
               A X/16. melléklet helyébe e határozat VII. mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. szeptember 24-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 378., 1982.12.31., 58. o.
   
      (2)  HL L 59., 2005.3.5., 40. o.
   
      (3)  HL L 213., 2008.8.8., 42. o.
   
      (4)  HL L 328., 2006.11.24., 14. o.
   
      (5)  HL L 62., 1993.3.15., 69. o.